รัฐบาลไทย-ข่าวทำเนียบรัฐบาล-ปลัดกระทรวงมหาดไทย ชื่นชมการปฏิบัติงานเจ้าหน้าที่ฝ่ายความมั่นคง ขอให้ทุกภาคส่วนเร่งสร้างความตระหนักรู้ เพื่อสร้างภูมิคุ้มกันที่เข้มแข็งป้องกันภัยยาเสพติดอย่างยั่งยืน
วันพุธที่ 30 พฤศจิกายน 2565
ปลัดกระทรวงมหาดไทย ชื่นชมการปฏิบัติงานเจ้าหน้าที่ฝ่ายความมั่นคง ขอให้ทุกภาคส่วนเร่งสร้างความตระหนักรู้ เพื่อสร้างภูมิคุ้มกันที่เข้มแข็งป้องกันภัยยาเสพติดอย่างยั่งยืน
ปลัดกระทรวงมหาดไทย ชื่นชมการปฏิบัติงานเจ้าหน้าที่ฝ่ายความมั่นคง ขอให้ทุกภาคส่วนเร่งสร้างความตระหนักรู้ เพื่อสร้างภูมิคุ้มกันที่เข้มแข็งป้องกันภัยยาเสพติดอย่างยั่งยืน
เมื่อวันที่ 29 พ.ย. 65 นายสุทธิพงษ์ จุลเจริญ ปลัดกระทรวงมหาดไทย กล่าวว่า ปฏิบัติการป้องกัน ปราบปราม ยาเสพติดและการบําบัดรักษาผู้ป่วยยาเสพติด หรือผู้ป่วยจิตเวชให้เข้าสู่กระบวนการบําบัดรักษา ตลอดจนกระบวนการบําบัดฟื้นฟู ฝึกอาชีพ ฝึกกําลังใจที่เข้มแข็งให้สามารถกลับเข้าไปใช้ชีวิตได้อย่างปกติสุข กลับคืนสู่อ้อมกอดของครอบครัวที่อบอุ่น สิ่งที่สําคัญที่จะทําให้ปฏิบัติการทําสงครามกับยาเสพติดสําเร็จ คือ ประการแรกการปฏิบัติงานที่เข้มแข็งของเจ้าหน้าที่ทุกท่าน ซึ่งต้องขอชื่นชมทั้งที่เป็นผู้ปฏิบัติและผู้สนับสนุนจนทําให้มีผลการดําเนินการเป็นที่น่าพอใจ รวมถึงพี่น้องประชาชน ซึ่งเป็นแหล่งข่าวที่สําคัญ ถือเป็นพันธมิตรที่แท้จริงของเจ้าหน้าที่ฝ่ายความมั่นคง ซึ่งจะต้องขอให้ดําเนินการอย่างต่อเนื่อง พร้อมทั้งเพิ่มระดับความเข้มข้นและเอาจริงเอาจัง เพื่อทําให้ปัญหายาเสพติดหมดสิ้นไปจากสังคมไทย ประการต่อมา คือ เราต้องเร่งสร้างความตระหนักรู้ให้แก่เด็ก และเยาวชนในทุกพื้นที่ รวมถึงกลุ่มเสี่ยง เช่น กลุ่มแรงงานในโรงงาน กลุ่มร้านค้าขายของชําในแหล่งชุมชน หรือ อื่น ๆ ให้รู้ถึงโทษ และพิษภัยที่เกิดจากยาเสพติด โดยให้เด็ก ๆ และเยาวชน ได้ใช้เวลาว่างให้เป็นประโยชน์ ทํากิจกรรมต่าง ๆ ทั้งเรียนรู้ พาไปเที่ยวชมแหล่งท่องเที่ยวทางธรรมชาติ ทางวัฒนธรรม พาไปกินอาหารใช้เวลาว่างร่วมกับครอบครัว เพื่อเพิ่มความอบอุ่นแน่นเฟ้นให้ดียิ่งขึ้น เป็นต้น สําหรับวันนี้ กระทรวงมหาดไทยขอนําตัวอย่างการปฏิบัติการของเจ้าหน้าที่มาเล่าอธิบาย เพื่อเป็นกําลังใจให้แก่เจ้าหน้าที่ผู้ปฏิบัติงาน และเป็นอุทาหรณ์ให้แก่น้อง ๆ เด็ก และเยาวชนว่าอย่าหลงผิดให้เสียอนาคต เพราะสุดท้ายจะต้องถูกจับดําเนินคดี มีรายละเอียดดังนี้
1.จังหวัดอุตรดิตถ์ นายสมหวัง พ่วงบางโพ ผู้ว่าราชการจังหวัดอุตรดิตถ์ ได้สั่งการให้ นายสามารถ อินทปัญญา นายอําเภอบ้านโคก พร้อมด้วยปลัดอําเภอฝ่ายความมั่นคง และสมาชิก อส.อ.บ้านโคก ดําเนินการตามนโยบายจังหวัดอุตรดิตถ์ "เมืองสงบ มั่นคง ปลอดภัย" ในการป้องกันและแก้ไขปัญหายาเสพติดโดยได้ตรวจหาสารเสพติดในปัสสาวะพระภิกษุสงฆ์ จํานวน 18 รูป ได้แก่ 1. วัดสิริมาตุยาราม (บ้านห้วยน้อยกา) จํานวน 6 รูป 2. สํานักสงฆ์ห้วยน้อยกา จํานวน 1 รูป 3. วัดจอมแจ้ง จํานวน 1 รูป 4. ที่พักสงฆ์วังสัมพันธ์ จํานวน 1 รูป 5. ที่พักสงฆ์น้ําลัด จํานวน 1 รูป 6. ที่พักสงฆ์ซําผาก้าม จํานวน 1 รูป 7. ศูนย์ปฏิบัติธรรมวิสุทธิปัญญาสาร (บ้านห้วยยศ) จํานวน 3 รูป 8. วัดฟากนา จํานวน 3 รูป และ 9. วัดโคกใหม่ จํานวน 1 รูป ไม่พบสารเสพติดแต่อย่างใด นอกจากนี้ เจ้าหน้าที่ฝ่ายปกครองได้ร่วมกับชุดสืบสวน สภ.บ้านโคก และ ชุด ชปส.ตชด.317 ร่วมตรวจค้นและจับกุมตัว นายวุฒินันท์ (สงวนนามสกุล) อายุ 25 ปี และนางสาวตุลา (สงวนนามสกุล) อายุ 27 ปี พร้อมยาบ้า จํานวน 60 เม็ด โดยกล่าวหาว่า "ร่วมกันจําหน่ายยาเสพติดให้โทษประเภท 1 (ยาบ้า) และจําหน่ายยาเสพติดให้โทษประเภท1 (ยาบ้า) โดยการขายอันเป็นการกระทําเพื่อการค้า ซึ่งได้นําตัวส่งพนักงานสอบสวน สภ.บ้านโคก เพื่อดําเนินคดีตามกฎหมายแล้ว
2.จังหวัดเชียงใหม่ เจ้าหน้าที่ทหาร ร้อย.ม.3 บก.ควบคุมที่ 2 ฉก.ม.5 กองกําลังผาเมือง ได้ออกตรวจพื้นที่ชายแดนไทย-เมียนมา ด้านดอยอ่างขาง ต.ม่อนปิ่น อ.ฝาง จ.เชียงใหม่ ภายหลังชุดปฏิบัติการข่าวกองกําลังผาเมืองสืบทราบว่าขบวนการค้ายาเสพติดจะลักลอบขนยาบ้าจํานวนมาก กระทั่งเช้ามืดเจ้าหน้าที่ได้ตรวจพบชายฉกรรจ์กลุ่มใหญ่ รวมประมาณ 15-20 คน แบกหามสัมภาระและมีกองกําลังติดอาวุธคุ้มกัน เดินลัดเลาะมาตามแนวป่าเขาเข้ามาทางพื้นที่หมู่บ้านนอแล-บ้านขอบด้ง ต.ม่อนปิ่น อ.ฝาง เจ้าหน้าที่เห็นผิดปกติจึงได้ให้สัญญาณหยุดตรวจ ปรากฏว่ากลุ่มคนดังกล่าวกลับเปิดฉากยิงปืนใส่เจ้าหน้าที่ เพื่อจะเปิดทางหลบหนี ทําให้เกิดการยิงปะทะกันขึ้นนานประมาณ 5 นาที เจ้าหน้าที่ทุกนายปลอดภัย ส่วนฝ่ายตรงข้ามอาศัยความชํานาญในภูมิประเทศหลบหนีไปได้ เจ้าหน้าที่จึงเข้าตรวจสอบพื้นที่ เบื้องต้นพบกระสอบฟางดัดแปลงเป็นกระเป๋าเป้ตกกระจัดกระจายอยู่จํานวน 16 ใบ ภายในพบห่อใบชาสีเขียวบรรจุยาไอซ์ชนิดเกล็ดสีขาว น้ําหนักรวม 192 กิโลกรัม เจ้าหน้าที่จึงได้ตรวจยึดเอาไว้และประสานหน่วยงานที่เกี่ยวข้องเข้าไปตรวจสอบ เพื่อขยายผลไปถึงกลุ่มขบวนการรายนี้ต่อไป ต่อมา นายพีระศักดิ์ ธีรบดี นายอําเภอแม่วาง/ผอ.ศป.ปส.อ.แม่วาง ได้มอบหมายให้ปลัดอําเภอฝ่ายความมั่นคง เจ้าพนักงาน ปปส.ภาค 5 เจ้าหน้าที่ตํารวจ สภ.แม่วาง เจ้าหน้าที่หน่วยป้องกันรักษาป่า ชม.13 (สันป่าตอง) สมาชิก อส. อําเภอแม่วางที่ 23 และ กํานัน ผู้ใหญ่บ้าน ลงพื้นที่พิสูจน์ทราบพื้นที่ต้องสงสัยแปลงเพาะปลูกฝิ่นในพื้นที่ตําบลแม่วิน อําเภอแม่วาง จังหวัดเชียงใหม่ ทั้งหมดจํานวน 9 แปลง ซึ่งพบ แปลงปลูกฝิ่นจํานวน 1 แปลง เนื้อที่ 1 งาน จึงได้ทําลายกล้าฝิ่นแปลงดังกล่าว เพื่อป้องกันปัญหาการแพร่ระบาดของฝิ่นในพื้นที่
3.จังหวัดบุรีรัมย์ โดยนายไชยวัฒน์ จุนถิระพงศ์ รกท.ผู้ว่าราชการจังหวัด นายเกรียงศักดิ์ สมจิต นายอําเภอเมืองบุรีรัมย์ นายเศรษฐี แพรกนัทที นายอําเภอบ้านด่าน และนายศักดิ์กรินทร์ คูณประโคน นายอําเภอเฉลิมพระเกียรติ ได้ร่วมกันมอบหมายให้ เจ้าหน้าที่ฝ่ายปกครอง สมาชิก อส.ร้อย ร่วมกับ เจ้าหน้าตํารวจที่ชุดปฏิบัติการปราบปรามยาเสพติดตํารวจภูธร จังหวัดบุรีรัมย์ นําโดย พ.ต.ท.วิชาญ กระจ่างโพธิ์ รอง ผกก.กก.สส.ภ.จว.บุรีรัมย์ /หน.ชป.ปส.ภ.จว.บุรีรัมย์ เจ้าหน้าที่ตํารวจชุด ชปส.ร้อย ตชด.215, 216, เจ้าหน้าที่ตํารวจ สภ.เฉลิมพระเกียรติ, เจ้าหน้าที่ทหารหน่วยปราบปรามยาเสพติด ขกท.ศปก.ทบ.(นฝด.22, ขกท.กกล.สุรนารี) และเจ้าหน้าที่ทหาร สขว.กอ.รมน. ได้ร่วมบูรณาการกําลังจับกุมเครือข่ายและทําลายเครือข่ายยาเสพติดรายสําคัญในพื้นที่จังหวัดบุรีรัมย์และใกล้เคียง โดยมีผลการปฏิบัติการจับกุมยาเสพติดครั้งนี้สามารถทําลายเครือข่าย จํานวน 1 เครือข่าย จับกุมผู้ต้องหา จํานวน 19 คน 11 คดี พร้อมของกลาง ยาบ้า จํานวน 55,912 เม็ด ยาไอซ์ หนัก 40.6 กรัม อาวุธปืน จํานวน 8 กระบอก กระสุนปืน จํานวน 40 นัด และได้ตรวจยึดทรัพย์สินที่เกี่ยวเนื่องกับการกระทําความผิดเกี่ยวกับยาเสพติด ตามประมวลยาเสพติดยาเสพติด ประกอบด้วย รถยนต์ จํานวน 1 คัน รถจักรยานยนต์ จํานวน 11 คัน รวมมูลค่าประมาณ 1,000,000 บาท ขณะนี้ได้นําส่งพนักงานสอบสวน สภ.นางรอง, สภ.เฉลิมพระเกียรติ, สภ.บ้านด่าน และ สภ.เมืองบุรีรัมย์ ดําเนินคดีตามกฎหมายต่อไป
4.จังหวัดอุดรธานี นายชวิศ ป้องขันธ์ นายอําเภอโนนสะอาด/ผอ.ศอ.ปส.อ.โนนสะอาด และพ.ต.อ.นริศ เปี้ยกาศ ผกก.สภ.โนนสะอาด มอบหมายให้ นายเกรียงไกร ชัยอามาตย์ ปลัดอําเภอฝ่ายความมั่นคง นํากําลังสมาชิก อส. และ ผรส. ร่วมกับ เจ้าหน้าที่ตํารวจ นําโดย พ.ต.ต.ภานุวัฒน์ สิทธิ สว.สส.สภ.โนนสะอาด พร้อมเจ้าหน้าที่ตํารวจชุดสืบสวน สภ.โนนสะอาด ร่วมกันจับกุมผู้ต้องหาคดีค้ายาเสพติด 2 ราย ได้แก่ นายวิชัย (สงวนนามสกุล) อายุ 37 ปี และ น.ส.สมใจ (สงวนนามสกุล) อายุ 47 ปี พร้อมของกลางยาบ้า จํานวน 8,048 เม็ด ซึ่งได้นําส่งผู้ต้องหาส่งพนักงานสอบสวน สภ.โนนสะอาด เพื่อสืบสวนขยายผลและดําเนินคดีตามกฎหมายต่อไป
5.จังหวัดระนอง ที่ กองร้อย ร.2521 หน่วย ฉก.ร.25 ต.บางริ้น อ.เมืองระนอง จ.ระนอง พล.ต.ต.เชิดพงษ์ ชิวปรีชา ผู้บังคับการตํารวจภูธรจังหวัดระนอง, พ.อ.ภูมิพัฒน์ บุญเรืองขาว ผู้บังคับหน่วยเฉพาะกิจกรมทหารราบที่ 25, นายพีระ กาญจนพงศ์ ผอ.ป.ป.ส.ภาค 8 ,ร่วมกันแถลงข่าวการขยายผลจับกุมเครือข่ายยาเสพติดในพื้นที่ อ.กระบุรี จังหวัดระนอง ได้ผู้ต้องหาชาวไทย 8 ราย และชาวเมียนมา 2 ราย รวมยาไอซ์ จํานวน 4 กิโลกรัม ซึ่งเชื่อมโยงการลักลอบนําเข้ายาเสพติดจากฝั่งประเทศเพื่อนบ้าน ผ่าน อ.กระบุรี จ.ระนอง สืบเนื่องจากสัปดาห์ที่ผ่านมา เจ้าหน้าที่ทหารชุด ฉก.ร.25 ร่วมกับ เจ้าหน้าที่ตํารวจ สภ.ปากจั่น อ.กระบุรี ได้เข้าตรวจค้นบ้านเป้าหมายและสามารถจับกุมเครือข่ายยาเสพติดข้ามชาติ พื้นที่ อ.กระบุรี นําไปสู่การขยายผลจับกุมผู้ค้ายาไอซ์ ชาวไทย รวม 8 ราย จากนั้น ได้สอบสวนขยายผลเครือข่ายเพิ่มเติม ไปยังผู้ค้ายาเสพติดรายใหญ่ในพื้นที่ หมู่บ้านเอชันตะ และหมู่บ้านปกเปี้ยน อ.เขม่าจี จ.เกาะสอง ประเทศเมียนมา จนนําไปสู่การจับกุมผู้ต้องหาชาวเมียนมาเพิ่มเติม ได้อีก 2 ราย คือ นายแหง่ หรือ เมาเท่ สัญชาติเมียนมา พร้อมของกลางยาไอซ์น้ําหนักรวมภาชนะบรรจุ 906.57 กรัม และ น.ส.ซินซิน หรือ เม ชาวเมียนมา พร้อมของกลางยาไอซ์จํานวน 3 ก.ก. ซึ่งทําให้สามารถจับกุมตัวผู้ต้องหาทั้งหมดในเครือข่ายนี้ จํานวน 10 ราย รวมยาไอซ์ทั้งสิ้นในคดีนี้ รวม 4 ก.ก. จากนั้น จนท.ได้นําตัวผู้ต้องหาทั้งหมด ส่งตัวให้กับ พนักงานสอบสวน สภ.ปากจั่น เพื่อดําเนินคดีตามกฎหมายต่อไป
นายสุทธิพงษ์ฯ กล่าวทิ้งท้ายว่า ปัญหายาเสพติดถือเป็นปัญหาที่เรื้อรังในสังคมไทยมาอย่างยาวนาน สร้างความบอบช้ําให้แก่ประเทศไทยในทุกด้านทั้งด้านความมั่นคง คือ ทําให้ส่งผลต่อร่างกาย ชีวิตและทรัพย์สิน รวมถึงความสงบเรียบร้อยในพื้นที่ ด้านเศรษฐกิจ ทําให้เสียเวลาในการสร้างรายได้ และงบประมาณในการลงทุนเพื่อก้าวเดินไปข้างหน้า จะต้องจัดสรรมาเพื่อเยียวยารักษา เป็นต้น ด้านสังคม ทําให้การมีส่วนร่วมหรือกิจกรรมนันทนาการต่าง ๆ ลดลง ทําให้ความสุขในพื้นที่ลดน้อยลง ด้านสาธารณสุข ซึ่งส่งผลต่อปัญหาสุขภาพ และปัญหาในด้านของระบบประสาท และด้านสิ่งแวดล้อม คือ การถางพื้นที่ป่า เพื่อไปปลูกไร่ฝิ่น หรือต้นไม้ที่ให้สารสกัดยาเสพติดอื่น ๆ ทั้งนี้ การที่ประเทศของเราจะเดินหน้าไปได้อย่างมั่นคง มั่นคั่ง และยั่งยืนได้นั้น จะต้องมีรากฐานที่มั่นคงซึ่งเกิดจากสถาบันครอบครัวและชุมชน จึงมีความจําเป็นอย่างยิ่งที่ทุกภาคส่วนจะต้องเร่งสร้างความตระหนักรู้ถึงพิษภัยของยาเสพติด และบทลงโทษทางกฎหมายที่จะต้องได้รับให้กับเด็กและเยาวชน รวมทั้งให้ความรัก ความอบอุ่น และให้โอกาสผู้หลงผิดในการกลับเนื้อกลับตัว ให้เด็กและเยาวชนได้เติบโตอย่างมีคุณภาพ อยู่ในสังคมที่ดี เพราะสิ่งนี้คือหัวใจที่จะทําให้ประเทศไทยสามารถเติบโตได้ตามเป้าหมายที่เราได้กําหนดไว้ รวมถึงเป้าหมายการพัฒนาที่ยั่งยืนขององค์การสหประชาชาติ หรือ SDGs สําหรับผู้ใดที่พบเห็นการกระทําผิดและต้องการร้องเรียน หรือแจ้งเบาะแสให้แก่เจ้าหน้าที่ฝ่ายความมั่นคงสามารถแจ้งได้ที่ศูนย์ดํารงธรรมโทรสายด่วน 1567 โทรฟรีตลอด 24 ชั่วโมง